**APSTIPRINĀTS**

RD IKSD Rīgas Jauno tehniķu centra

iepirkuma komisijas

2020. gada 3.februāra sēdē

protokols Nr.1

Iepirkuma komisijas priekšsēdētāja

……………… V.Voite

**RD IKSD Rīgas Jauno tehniķu centra**

**Iepirkums saskaņā ar Publisko iepirkumu likuma 9.pantu**

**„Degvielas piegāde Rīgas Jauno tehniķu centra vajadzībām”**

**ID RJTC 2020/1**

**NOLIKUMS**

Rīga

2020

1. **Vispārīgā informācija**

**1.1. Pasūtītājs un tā kontaktpersona:**

1.1.1.Pasūtītājs: RD IKSD Rīgas Jauno tehniķu centrs

Bauskas iela 88, Rīga, LV–1004

Reģistrācijas Nr. 90011524360

Tālruņa Nr. + 371 67474218 , Fakss: + 371 67012935

e–pasta adrese: [rjtc@riga.lv](mailto:rjtc@riga.lv)

1.2.1 Pasūtītāja kontaktpersona par iepirkuma dokumentiem:

Vārds un uzvārds: Iepirkumu komisijas priekšsēdētāja Vija Voite

Tālruņa Nr.: + 371 20252145

1. **Iepirkuma mērķis**
   1. Nodrošināt brīvu konkurenci starp darbu izpildītājiem, kā arī vienlīdzīgu un taisnīgu attieksmi pret viņiem;
   2. Nodrošināt iepirkuma atklātumu.
2. **Iepirkuma identifikācijas numurs**
   1. Iepirkuma identifikācijas numurs - RJTC2020/1
3. **Iepirkuma priekšmets**
   1. Iepirkuma priekšmets un apjoms ir sauszemes mehānisko transportlīdzekļu degvielas iegāde mazumtirdzniecībā Latvijas teritorijā: plānotais apjoms līguma darbības termiņā **benzīns E95** aptuveni **3500 l (trīs tūkstoši pieci simti litri), benzīns E98** aptuveni **500 l (pieci simti litri**) un **dīzeļdegviela** aptuveni **9000 l (deviņi tūkstoši litri)** (turpmāk tekstā – „Prece”) (saskaņā ar tehnisko specifikāciju – pielikums Nr.2),

izmantojot Pretendenta izsniegtās degvielas iegādes **4 (četri) kredītkartes**.

* 1. Piedāvājums jāiesniedz par pilnu iepirkuma priekšmeta apjomu.
  2. Pretendents var iesniegt tikai vienu piedāvājuma variantu.
  3. Degvielas iegādes kredītkaršu izgatavošanas un piegādes termiņš: ne vēlāk kā 6 (sešas) darba dienu laikā no līguma spēkā stāšanās dienas.
  4. Nekvalitatīvas/bojātas, nozaudētas vai papildus pasūtītas kredītkartes izgatavošanas termiņš: ne vairāk kā 10 (desmit) darba dienu laikā no rakstiska pieprasījuma izsūtīšanas dienas.
  5. Preces iegāde: 24 (divdesmit četras) stundas diennaktī pretendenta degvielas uzpildes stacijās (DUS) Latvijas teritorijā un Eiropā (saskaņā ar tehnisko specifikāciju – pielikums Nr. 1).
  6. Apmaksas noteikumi: 100% pēcapmaksa 20 (divdesmit) darba dienu laikā pēc rēķina saņemšanas.
  7. Līguma darbības termiņš 12 (divpadsmit) mēneši no līguma noslēgšanas dienas.
  8. CPV kods: 09100000–0 – Degviela. Papildus CVP kodi: 09134200–9; 09132000–3.
  9. Iepirkuma metode – Iepirkums saskaņā ar Publisko iepirkumu likuma 9.pantu.

1. **Piedāvājuma iesniegšanas kārtība un informācijas apmaiņa**
   1. Pasūtītājs nodrošina brīvu un tiešu elektronisko pieeju nolikumam, visiem papildus nepieciešamajiem dokumentiem un aktuālākai informācijai pasūtītāja profilā Elektronisko iepirkumu sistēmā eis.gov.lv – e-konkursu apakšsistēmā. Piegādātāju pienākums ir pastāvīgi sekot līdzi aktuālajai informācijai Pasūtītāja interneta mājas lapā un ievērot to sagatavojot savu piedāvājumu.
   2. Pretendents piedāvājumu var iesniegt personīgi Rīgas Jauno tehniķu centrā pie lietvedības pārzines Lauras Koniševas (205 kab.) – Bauskas ielā 88, Rīgā, LV–1004 darbdienās no plkst. 10:00 līdz 17:00, bet ne vēlāk kā līdz **2020. gada 2.martam plkst.10:00** vai atsūtot tos pa pastu. Pasta sūtījumam jābūt saņemtam šajā punktā norādītajā adresē līdz šajā punktā minētajam termiņam. Iesniegtie piedāvājumi ir Pasūtītāja īpašums. Piedāvājums, kas tiks iesniegts pēc minētā termiņa, netiks atvērts un tiks atdots atpakaļ iesniedzējam.
   3. Pretendents var atsaukt vai mainīt savu piedāvājumu līdz piedāvājumu iesniegšanas termiņa beigām. Piedāvājuma atsaukšanai ir bezierunu raksturs un tā izslēdz pretendentu no tālākas dalības iepirkumā. Piedāvājuma mainīšanas gadījumā par piedāvājuma iesniegšanas laiku tiks uzskatīts pēdējā piedāvājuma iesniegšanas brīdis.
   4. Piedāvājumi, kas nav iesniegti šajā nolikumā noteiktajā kārtībā, nav noformēti tā, lai piedāvājumā iekļautā informācija nebūtu pieejama līdz piedāvājuma atvēršanas brīdim, vai kas iesniegti pēc norādītā piedāvājumu iesniegšana termiņa, netiek izskatīti un tiek atdoti atpakaļ iesniedzējam.
   5. Pasūtītājs neatbild par pazudušiem pieteikumiem un tam nav jāpierāda korespondences saņemšana, ja pretendenti pielietojuši citu nosūtīšanas metodi.
   6. Pasūtītājs izskatīs un sagatavos atbildes uz saņemtajiem rakstveida jautājumiem, kas saistīti ar šī iepirkuma norisi, ja tie saņemti ne vēlāk kā 3 (trīs) darba dienas pirms piedāvājumu iesniegšanas termiņa beigām. Uz laikā saņemtajiem jautājumiem Pasūtītājs atbildēs 3 (trīs) darba dienu laikā, bet ne vēlāk kā 2 (divas) darba dienas pirms piedāvājumu iesniegšanas termiņa beigām.
   7. Saziņa starp Pasūtītāju (iepirkuma komisiju) un ieinteresētajiem piegādātājiem iepirkuma ietvaros notiek latviešu valodā pa pastu, e–pastu vai faksu. Saziņas dokumentu, ko nosūta pa e–pastu, vienlaikus nosūta arī pa pastu. Pa e–pastu saņemtā informācija uzskatāma par saņemtu, ja Pasūtītāja kontaktpersona nosūtījusi apstiprinošu e–pasta atbildes vēstuli tās sūtītājam. Ieinteresētais piegādātājs saziņas dokumentu nosūta uz nolikumā norādīto Pasūtītāja pasta adresi un Pasūtītāja kontaktpersonas e–pasta adresi. Saziņas dokumentā ietver iepirkuma nosaukumu, identifikācijas numuru un pretendenta rekvizītus.
2. **Piedāvājuma noformēšana**
   1. Piedāvājums iesniedzams Rīgas Jauno tehniķu centrā, Bauskas ielā 88, Rīgā, LV–1004 līdz **2020. gada 2.martam** plkst. 10:00 aizlīmētā un aizzīmogotā aploksnē, uz kuras ir jānorāda:

* pasūtītāja nosaukums un adrese,
* **„**Piedāvājums Iepirkumam **„Degvielas piegāde Rīgas Jauno tehniķu centra vajadzībām”,** iepirkuma identifikācijas numurs RJTC 2020/1.

Neatvērt līdz **2020. gada 2.martam plkst. 12:00”.**

* pretendenta nosaukums, reģistrācijas numurs un adrese.
  1. Pretendentam jāiesniedz 1 (viens) piedāvājuma oriģināls un 1 (viena) piedāvājuma kopija. Uz piedāvājuma oriģināla titullapas ir jābūt norādei **„ORIĢINĀLS”**, bet uz piedāvājuma kopijas titullapas jābūt norādei **„KOPIJA”**.
  2. Piedāvājumam jābūt ievietotam 6.1. punktā minētajā aploksnē. Piedāvājuma dokumentiem jābūt cauršūtiem ar diegu vienā sējumā tā, lai dokumentus nebūtu iespējams atdalīt. Piedāvājuma lapām jābūt sanumurētām un jāatbilst pievienotajam satura rādītājam. Uz pēdējās lapas aizmugures, caur šūšanai izmantojamais diegs nostiprināms ar pārlīmētu papīru, uz kura norādāms cauršūto lapu skaits, ko ar savu parakstu un pretendenta zīmogu apliecina pretendenta pilnvarotais pārstāvis.
  3. Piedāvājumā iekļautajiem dokumentiem jābūt skaidri salasāmiem, bez labojumiem. Piedāvājums jāsagatavo valsts valodā. Kvalitāti apliecinošus dokumentus var iesniegt citā valodā, ja katram dokumentam klāt ir pievienots pretendenta apliecināts tulkojums latviešu valodā.
  4. Pretendents iesniedz parakstītu pieteikumu (pielikums Nr.2). Ja piedāvājumu iesniedz personu grupa vai personālsabiedrība, piedāvājumā norāda personu, kas iepirkumā pārstāv attiecīgo personu grupu vai personālsabiedrību un ir pilnvarota parakstīt ar iepirkumu saistītos dokumentus.
  5. Ja pretendents iesniedz dokumentu kopijas, katrai dokumenta kopijai jābūt pretendenta apliecinātai ar uzrakstu “KOPIJA” un „KOPIJA PAREIZA” un piedāvājumu parakstīt pilnvarotās amatpersonas pilns amata nosaukums, paraksts un paraksta atšifrējums, vietas nosaukums un datums, zīmoga nospiedums (ja ir).
  6. Piedāvājuma dokumentus paraksta LR Uzņēmumu Reģistrā vai citas valsts līdzvērtīgā iestādē reģistrētā amatpersona ar paraksta tiesībām vai tās pilnvarota persona, kam ir tiesības iesniegt piedāvājumu juridiskās personas uzdevumā. Ja piedāvājumu paraksta pilnvarota persona, jāpievieno LR normatīviem aktiem atbilstoši noformēta pilnvara.
  7. Iesniegtie piedāvājumi, izņemot nolikuma 5.2. punktā noteikto gadījumu, ir pasūtītāja īpašums un netiek atdoti atpakaļ pretendentiem.

1. **Cita informācija**
   1. Neviens dokuments, kas tiek iesniegts, atsaucoties uz iepirkumu, netiek atdots atpakaļ. Par jebkuru informāciju, kas ir konfidenciāla, jābūt īpašai norādei.
   2. Pretendentam ir pilnībā jāsedz piedāvājuma sagatavošanas un iesniegšanas izmaksas. Pasūtītājs un komisija neuzņemas nekādas saistības par šīm izmaksām neatkarīgi no iepirkuma rezultāta.
2. **Prasības pretendentiem**
   1. **Nosacījumi pretendenta dalībai iepirkumā:**
      1. Piedalīšanās iepirkumā ir pretendenta brīvas gribas izpausme. Iesniedzot savu piedāvājumu dalībai iepirkumā, pretendents visā pilnībā pieņem un ir gatavs pildīt visas Nolikumā ietvertās prasības un noteikumus.
      2. Pretendents apzinās, ka jebkurš piedāvājumā iekļautais nosacījums, kas ir pretrunā ar Nolikumu var būt par iemeslu piedāvājuma noraidīšanai.
      3. Piedāvājumu var iesniegt piegādātājs, kurš ir fiziska vai juridiska persona, šādu personu apvienība jebkurā to kombinācijā.
      4. Uz pretendentu neattiecas Publisko iepirkumu likuma 9.panta astotajā daļā ietvertie izslēgšanas nosacījumi un Starptautisko un Latvijas Republikas nacionālo sankciju likuma 11.¹ panta nosacījumi.
      5. Pretendents ir reģistrēts atbilstoši normatīvo aktu prasībām.
      6. Pretendents saskaņā ar normatīvajiem aktiem ir tiesīgs pārdot naftas produktus mazumtirdzniecībā.
3. **Iesniedzamie dokumenti**
   1. **Pretendentu atlases dokumenti:**
      1. Pieteikums dalībai iepirkumam „Degvielas piegāde Rīgas Jauno tehniķu centra vajadzībām”, kuru pretendents sagatavo atbilstoši pievienotajai formai (Pielikums Nr.2). Ja piedāvājumu kā pretendents iesniedz personu grupa, tad pieteikumu paraksta visas personas, kas iekļautas grupā un pieteikumā norāda personu, kura pārstāv personu grupu iepirkumā, kā arī katras personas atbildības apjomu.
      2. Uz piedāvājuma iesniegšanas brīdi spēkā esoša Valsts ieņēmumu dienesta izsniegtas speciālas atļaujas (licences) naftas produktu mazumtirdzniecībai apliecināta kopija.
      3. Pretendentam jāiesniedz kompetentas institūcijas izsniegta izziņa par valdes/padomes sastāvu un apliecinājumu, ka informācija ir aktuāla.
   2. **Tehniskais piedāvājums:**
      1. Piedāvātās Preces apraksts (saskaņā ar tehnisko specifikāciju – pielikums Nr.1).
      2. Degvielas uzpildes staciju (DUS) saraksts ar to atrašanās vietām un adresēm, kurās pretendents piedāvā iegādāties preci mazumtirdzniecībā ar degvielas iegādes kredītkartēm 24 (divdesmit četras) stundas diennaktī Latvijas Republikas teritorijā (saskaņā ar tehnisko specifikāciju – pielikums Nr.1) un Eiropā.
      3. Apliecinājums, ka pretendents piedāvā iegādāties Preci, izmantojot pretendenta izsniegtas degvielas iegādes kredītkartes.
      4. Degvielas iegādes kredītkaršu izgatavošanas un piegādes termiņš atbilstoši iepirkuma nolikuma 4.4. punktam.
      5. Nekvalitatīvas/bojātas, nozaudētas vai papildus pasūtītas kredītkartes izgatavošanas termiņš atbilstoši iepirkuma konkursa nolikumam.
4. **Iepirkuma komisija, tās darbība**

10.1. Iepirkuma piedāvājumu atvēršanu, salīdzināšanu un vērtēšanu veic Pasūtītāja izveidota iepirkuma komisija, turpmāk – „komisija”.

10.2. Komisija savu darbu veic saskaņā ar Publisko iepirkumu likumu un šo Nolikumu.

10.3. Komisijas darbu vada tās priekšsēdētājs, viņa prombūtnes laikā priekšsēdētāja vietnieks. Komisija ir lemttiesīga, ja tās darbā piedalās vismaz divas trešdaļas no komisijas locekļu kopskaita, bet ne mazāk kā trīs.

10.4. Piedāvājumu atvēršanas, izskatīšanas un uzvarētāja noteikšanas gaitu komisija protokolē.

10.5. Komisija nodrošina, lai piedāvājumu vērtēšanas laikā līdz rezultātu paziņošanai netiktu izpausta informācija par piedāvājumu vērtēšanas procesu.

1. **Piedāvājumu vērtēšanas un izvēles kritēriji**

**11.1. Vispārīgie noteikumi:**

11.1.1. Piedāvājumu noformējuma pārbaudi, pretendentu atlasi, tehniskā piedāvājumu atbilstības pārbaudi un piedāvājumu vērtēšanu komisija veic slēgtā sēdē.

**11.2. Piedāvājumu noformējuma pārbaude:**

* + 1. Piedāvājumu noformējuma pārbaudes laikā komisija izvērtē, vai piedāvājums sagatavots un noformēts atbilstoši iepirkuma Nolikumā noteiktajām prasībām.
    2. Ja piedāvājums nav noformēts atbilstoši iepirkuma Nolikumā noteiktajām prasībām, komisija pretendentu izslēdz no turpmākās dalības iepirkumā.
  1. **Pretendentu atlase:**
     1. Pretendentu atlases laikā komisija noskaidro pretendentu kompetenci un atbilstību paredzamā iepirkuma līguma izpildes prasībām, pēc iesniegtajiem pretendentu atlases dokumentiem pārbaudot pretendenta atbilstību katrai Nolikumā pretendentiem izvirzītajai prasībai.
     2. Ja pretendents neatbilst kādai no Nolikumā izvirzītajām prasībām, komisija turpmāk tā piedāvājumu neizskata.
     3. Piedāvājumu vērtēšanas laikā komisija pārbauda, vai piedāvājumā nav aritmētisku vai pārrakstīšanās kļūdu, vai nav saņemts nepamatoti lēts piedāvājums. Ja komisija konstatē kādas kļūdas, tā šīs kļūdas izlabo. Par kļūdu labojumu un laboto piedāvājuma summu komisija paziņo pretendentam, kura pieļautās kļūdas labotas.

**11.4. Piedāvājumu vērtēšanas un izvēles kritēriji:**

11.4.1. Piedāvājuma izvēles kritērijs ir piedāvājums, kurš atbilst šī Nolikuma un normatīvo aktu prasībām un ir ar viszemāko cenu.

11.4.2. Publisko iepirkumu likuma (turpmāk – PIL) 9. panta astotās daļas izslēgšanas noteikumu pārbaudi Komisija veiks, ievērojot šā panta devītās, desmitās, vienpadsmitās un divpadsmitās daļas noteikumus. Starptautisko un Latvijas Republikas nacionālo sankciju likumā noteikto izslēgšanas gadījumu pārbaudi komisija veiks šajā likumā noteiktā kārtībā.

1. **Paziņojums par lēmuma pieņemšanu**

12.1. Trīs darba dienu laikā pēc lēmuma pieņemšanas par iepirkuma līguma slēgšanu vai Iepirkuma pārtraukšanu/izbeigšanu, neizvēloties nevienu piedāvājumu, Komisija paziņo pieņemto lēmumu pretendentiem.

12.2. Desmit darba dienu laikā pēc tam, kad noslēgts iepirkuma līgums, pasūtītājs sagatavo publikāciju un vadības sistēmā publicē informatīvu paziņojumu par noslēgto līgumu.

12.3. Desmit darba dienu laikā pēc tam, kad stājas spēkā iepirkuma līgums vai tā grozījumi, pasūtītājs savā pircēja profilā ievieto attiecīgi iepirkuma līguma vai tā grozījumu tekstu, atbilstoši normatīvajos aktos noteiktajai kārtībai, ievērojot komercnoslēpuma aizsardzības prasības.

1. **Komisijas tiesības un pienākumi**

**13.1. Komisijas tiesības:**

13.1.1. Pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos, ja tas nepieciešams piedāvājumu atbilstības pārbaudei, pretendentu atlasei, piedāvājumu vērtēšanai un salīdzinā­šanai, kā arī lūgt, lai pretendents vai kompetenta institūcija papildina vai izskaidro sertifikātus un dokumentus, kas iesniegti komisijai.

13.1.2. Pieaicināt ekspertu pretendentu un piedāvājumu atbilstības pārbaudē un vērtēšanā.

13.1.4. Pieprasīt no pretendentiem precizējošu informāciju.

**13.2. Komisijas pienākumi:**

13.2.1. Nodrošināt iepirkuma norisi un dokumentēšanu.

13.2.2. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.

13.2.3. Pēc ieinteresēto piegādātāju pieprasījuma normatīvajos aktos noteiktajā kārtībā sniegt informāciju par Nolikumu.

13.2.4. Vērtēt pretendentus un to iesniegtos piedāvājumus saskaņā ar Likumu, citiem normatīvajiem aktiem un šo Nolikumu, izvēlēties piedāvājumu vai pieņemt lēmumu par iepirkuma pārtraukšanu, neizvēloties nevienu piedāvājumu.

1. **Pretendentu tiesības un pienākumi**

**14.1. Pretendenta tiesības:**

14.1.1. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.

14.1.2. Saņemt piedāvājuma sagatavošanai nepieciešamo dokumentāciju.

**14.2. Pretendenta pienākumi:**

14.2.1. Sagatavot piedāvājumus atbilstoši Nolikuma prasībām.

14.2.2. Sniegt patiesu informāciju par savu kvalifikāciju un piedāvājumu.

14.2.3. Sniegt atbildes uz iepirkuma komisijas pieprasījumiem par papildu informāciju, kas nepieciešama pretendentu atlasei, piedāvājumu atbilstības pārbaudei, salīdzināšanai un vērtēšanai.

1. **Nolikuma pielikumi**

1.pielikums – Tehniskā specifikācija uz 1 lapas;

2.pielikums – Iepirkuma pieteikums uz 1 lapas.

**Pielikums Nr. 1**

**TEHNISKĀ SPECIFIKĀCIJA**

1. **Degvielas piegāde** no2020.gada marta līdz 2021.gada martam.
2. **Prasības attiecībā uz degvielas uzpildes staciju tīklu:**
   1. Pretendents nodrošina iespēju visu diennakti uzpildīt degvielu degvielas uzpildes stacijās **Latvijas Republikā** (vienmērīgs pārklājums, DUS izvietotas visā valsts teritorijā), kā arī uzpildīt degvielu šo **Eiropas valstu** teritorijās (Zviedrija, Somija, Norvēģija, Dānija, Anglija, Polija, Slovākija, Slovēnija, Rumānija, Ungārija, Čehija, Vācija, Austrija, Šveice, Itālija, Francija, Portugāle, Spānija, Holande, Beļģija, Igaunija, Lietuva)– norēķinoties ar pretendenta izdotu elektronisko norēķinu kredītkarti.
3. **Pasūtītājam nepieciešamais degvielas veids un apjoms:**

benzīns E95 aptuveni 3500 l (trīs tūkstoši pieci simti litri);

benzīns E98 aptuveni 500 l (pieci simti litri);

dīzeļdegviela aptuveni 9000 l (deviņi tūkstoši litri).

1. **DUS teritorijas visa Latvijā jābūt pieejamiem pakalpojumiem –**

„Gaiss”, „Ūdens”, „Auto piederumi”, „Auto mazgāšana”.

1. **Kvalitātes prasības**

Degvielas kvalitātei jāatbilst LVS 228:2008 (benzīns), LVS 590:2009 (dīzeļdegviela) un LR MK 26.09.2000. noteikumu Nr.332 „Noteikumi par benzīna un dīzeļdegvielas atbilstības novērtēšanu” prasībām.

**Pielikums Nr. 2**

**IEPIRKUMA PIETEIKUMS**

Iepirkums: „Degvielas piegāde Rīgas Jauno tehniķu centra vajadzībām**”**

Identifikācijas Nr**.** RJTC 2020/1

Rīgas Jauno tehniķu centrs

Bauskas iela 88, Rīga, LV–1004

1.Saskaņā ar Iepirkumu „Degvielas piegāde Rīgas Jauno tehniķu centra vajadzībām”, turpmāk tekstā – Iepirkums, nolikumu, mēs, apakšā parakstījušies, apstiprinām, ka piekrītam iepirkuma noteikumiem. Piedāvājam veikt degvielas piegādi saskaņā ar iepirkuma nolikuma prasībām.

|  |  |  |  |  |  |
| --- | --- | --- | --- | --- | --- |
| Nr. | Degvielas veids | Apjoms | Cena par 1 litru bez PVN | Preces viena litra cena EUR ar atlaidi bez PVN | Kopējā apjoma cena ar PVN |
| 1. | Benzīns E95 |  |  |  |  |
| 2. | Benzīns E98 |  |  |  |  |
| 3. | Dīzeļdegviela |  |  |  |  |

2. Mēs apstiprinām, ka pievienotie dokumenti veido šo piedāvājumu.

3. Ar šo mēs apliecinām, ka:

neesam ieinteresēti nevienā citā piedāvājumā, kas iesniegts šajā iepirkumā.

4. DUS teritorijas visa Latvijā ir pieejami pakalpojumi–gaiss, ūdens u.c.

|  |  |  |
| --- | --- | --- |
| 5. | Kontaktpersona |  |
| Telefons: |  |
| Fakss: |  |
| E–pasts: |  |

Ar šo uzņemos pilnu atbildību par iepirkumam iesniegto dokumentu komplektāciju, tajos ietverto informāciju, noformējumu, atbilstību pretendenta instrukcijas prasībām. Sniegtā informācija un dati ir patiesi.

Piedāvājuma dokumentu pakete sastāv no \_\_\_\_\_\_\_\_\_ (\_\_\_\_\_\_\_\_\_\_\_\_\_) lapām.

Pieteikums sastādīts un parakstīts 2020. gada\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amats:

Vārds, uzvārds:

Paraksts:

Z.V.

|  |  |
| --- | --- |
| Finanšu rekvizīti: | |
| Bankas nosaukums: |  |
| Bankas kods: |  |
| Konta numurs: |  |
| Reģistrācijas Nr. |  |